CELEX: 32006R1049
Language: ro
Date: 2006-07-10 00:00:00
Title: Regulamentul (CE) nr. 1049/2006 al Comisiei din 10 iulie 2006 privind clasificarea anumitor mărfuri în Nomenclatura Combinată

Anunţ juridic important

|

32006R1049

Official Journal L 188 , 11/07/2006 P. 0005 - 0006

		20060710Regulamentul (CE) nr. 1049/2006 al Comisieidin 10 iulie 2006privind clasificarea anumitor mărfuri în Nomenclatura CombinatăCOMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun [1], în special articolul 9 alineatul (1) litera (a),întrucât:(1) Pentru a asigura aplicarea uniformă a Nomenclaturii Combinate anexate Regulamentului (CEE) nr. 2658/87, este necesar să fie adoptate dispoziții privind clasificarea mărfurilor prevăzute de anexa la prezentul regulament.(2) Regulamentul (CEE) nr. 2658/87 stabilește regulile generale de interpretare a Nomenclaturii Combinate. Aceste norme se aplică, de asemenea, oricărei alte nomenclaturi care se bazează pe aceasta, chiar parțial sau, eventual, adăugând subdiviziuni la aceasta, și care se stabilește prin reglementări comunitare specifice, în vederea aplicării unor măsuri tarifare sau de altă natură, în cadrul comerțului cu mărfuri.(3) În temeiul regulilor generale menționate anterior, mărfurile descrise în coloana 1 a tabelului anexat la prezentul regulament trebuie încadrate la codurile NC corespunzătoare, indicate în coloana 2, în conformitate cu explicațiile indicate în coloana 3.(4) Ar trebui ca informațiile tarifare obligatorii emise de autoritățile vamale ale statelor membre cu privire la clasificarea mărfurilor în Nomenclatura Combinată și care nu sunt conforme cu dreptul instituit prin prezentul regulament să poată fi în continuare invocate de către titularul acestora, pe parcursul unei perioade de trei luni, în conformitate cu dispozițiile articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar [2].(5) Măsurile prevăzute de prezentul regulament sunt conforme cu avizul Comitetului Codului Vamal,ADOPTĂ PREZENTUL REGULAMENT:Articolul 1Mărfurile descrise în coloana 1 a tabelului anexat trebuie încadrate în Nomenclatura Combinată la codurile NC corespunzătoare, indicate în coloana 2 a tabelului menționat.Articolul 2Informațiile tarifare obligatorii emise de autoritățile vamale ale statelor membre care nu sunt conforme cu dreptul instituit prin prezentul regulament pot fi în continuare invocate, în conformitate cu dispozițiile articolului 12 alineatul (6) din Regulamentul (CEE) nr. 2913/92, pe parcursul unei perioade de trei luni.Articolul 3Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 10 iulie 2006.Pentru ComisieLászló KovácsMembru al Comisiei[1] JO L 256, 7.9.1987, p. 1. Regulament, astfel cum a fost modificat ultima dată prin Regulamentul (CE) nr. 949/2006 al Comisiei (JO L 174, 28.6.2006, p. 3).[2] JO L 302, 19.10.1992, p. 1. Regulament, astfel cum a fost modificat ultima dată prin Regulamentul (CE) nr. 648/2005 al Parlamentului European și al Consiliului (JO L 117, 4.5.2005, p. 13).--------------------------------------------------20060710ANEXĂDescrierea mărfurilor | Clasificare (cod NC) | Explicație |(1) | (2) | (3) |(1)Produs constituit din două vafe emisferice unite și umplute cu o cremă de lapte, fără cacao, cu o migdală întreagă în interior, acoperite pe fața exterioară cu ciocolată albă și nucă de cocos rasă. Acest înveliș alb constă dintr-un preparat pe bază de zahăr, grăsimi vegetale, lapte degresat și lapte de cocos, fiind acoperit la rândul său cu nucă de cocos rasă.Produsul are forma unei sfere cu un diametru de aproximativ 2,5 cm. Vafa, care nu este vizibilă din exterior, are grosimea de aproximativ 2 mm. | 17049099 | Clasificarea se stabilește în conformitate cu dispozițiile regulilor generale 1, 3b și 6 de interpretare a Nomenclaturii Combinate și cu textul codurilor NC 1704, 170490 și 17049099. Produsul prezintă caracteristicile unui produs zaharos clasificat la poziția 1704. Cu toate că produsul este obținut dintr-o vafă de forma unei sfere, cu umplutură și înveliș, forma, mărimea și stabilitatea produsului nu depind exclusiv de vafă. Vafele nu pot fi clasificate la poziția 1905 decât dacă au caracteristicile unui produs de panificație. Poziția 1905 nu precizează nici o proporție maximă pentru materialul folosit la umplerea produselor de patiserie. Cu toate acestea, vafa nu conferă caracterul său esențial produsului, deoarece nu servește decât la a-i da forma și a separa umplutura de înveliș. Prin urmare, produsul nu poate fi încadrat la poziția 1905. |(2)Produs constituit din două vafe emisferice unite și umplute cu o cremă pe bază de nuga și de alune, conținând cacao și o alună întreagă, acoperite pe fața exterioară cu ciocolată și alune măcinate.Produsul are forma unei sfere cu un diametru de aproximativ 3 cm. Vafa, care nu este vizibilă din exterior, are grosimea de aproximativ 2 mm. | 18069019 | Clasificarea se stabilește în conformitate cu dispozițiile regulilor generale 1, 3b și 6 de interpretare a Nomenclaturii Combinate, cu nota 1a de la capitolul 17, cu nota 2 de la capitolul 18 și cu textul codurilor NC 1806, 180690 și 18069019. Produsul prezintă caracteristicile unei ciocolate umplute de la poziția 1806 (notele explicative ale NC privind subpozițiile 18069011 și 18069019). Deși produsul este obținut dintr-o vafă de forma unei sfere, cu umplutură și înveliș, forma, mărimea și stabilitatea produsului nu depind exclusiv de vafă. Vafele nu pot fi clasificate la poziția 1905 decât dacă prezintă caracteristicile unui produs de panificație. Poziția 1905 nu precizează nici o proporție maximă pentru materialul folosit la umplerea produselor de patiserie. Cu toate acestea, vafa nu conferă caracterul său esențial produsului, deoarece nu servește decât la a-i da forma și a separa umplutura de înveliș. Prin urmare, produsul nu poate fi încadrat la poziția 1905. |--------------------------------------------------